CELEX: 32017R1229
Language: sl
Date: 2017-05-03 00:00:00
Title: Delegirana uredba Komisije (EU) 2017/1229 z dne 3. maja 2017 o popravku določenih jezikovnih različic Izvedbene uredbe (EU) št. 1333/2011 o določitvi tržnih standardov za banane, pravil za preverjanje skladnosti s temi tržnimi standardi in zahtev za obvestila v sektorju banan

8.7.2017   
            
            
               SL
            
            
               Uradni list Evropske unije
            
            
               L 177/6
            
         DELEGIRANA UREDBA KOMISIJE (EU) 2017/1229
   z dne 3. maja 2017
   o popravku določenih jezikovnih različic Izvedbene uredbe (EU) št. 1333/2011 o določitvi tržnih standardov za banane, pravil za preverjanje skladnosti s temi tržnimi standardi in zahtev za obvestila v sektorju banan
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 75(2) Uredbe,
   ob upoštevanju naslednjega:
   
               (1)
            
            
               Malteška, nizozemska in slovenska jezikovna različica Izvedbene uredbe Komisije (EU) št. 1333/2011 (2) vsebujejo napake v uvodni izjavi 3, prvem odstavku člena 1, členu 3 in točki I Priloge I, ki se nanašajo na sorte banan, za katere veljajo tržni standardi, določeni v navedeni uredbi. Zato je potreben popravek malteške, nizozemske in slovenske jezikovne različice. Druge jezikovne različice teh napak ne vsebujejo.
            
         
               (2)
            
            
               Izvedbeno uredbo (EU) št. 1333/2011 bi bilo zato treba ustrezno popraviti –
            
         SPREJELA NASLEDNJO UREDBO:
   Člen 1
   Izvedbena uredba (EU) št. 1333/2011 se popravi:
   
               (1)
            
            
               drugi stavek v uvodni izjavi 3 se nadomesti z naslednjim:
               „Lastnosti in način prodaje smokvovih banan so takšni, da se jih ne vključi v standarde Unije.“;
            
         
               (2)
            
            
               prvi odstavek člena 1 se nadomesti z naslednjim:
               „Tržni standardi za banane iz tarifne številke KN 0803 00, razen močnatih banan, smokvovih banan in banan, namenjenih za predelavo, so določeni v Prilogi I.“;
            
         
               (3)
            
            
               člen 3 se nadomesti z naslednjim:
               „Države članice opravijo preglede v skladu s tem poglavjem, da preverijo, če so banane iz tarifne oznake KN 0803 00, razen močnatih banan, smokvovih banan in banan, namenjenih za predelavo, v skladu s tržnimi standardi iz člena 1.“;
            
         
               (4)
            
            
               točka I Priloge I se nadomesti z naslednjim:
               „Ta standard se uporablja za banane sort (kultivarje) Musa (AAA) spp., podskupin Cavendish in Gros Michel ter za hibride iz Priloge IV, ki se po pripravi in pakiranju potrošnikom prodajajo sveži. Močnate banane, banane, namenjene za predelavo, in smokvove banane niso zajete.“.
            
         Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 3. maja 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 671.
   
      (2)  Izvedbena uredba Komisije (EU) št. 1333/2011 z dne 19. decembra 2011 o določitvi tržnih standardov za banane, pravil za preverjanje skladnosti s temi tržnimi standardi in zahtev za obvestila v sektorju banan (UL L 336, 20.12.2011, str. 23).